OzLabs/hebrew-wiki-articles huggingface dataset:
ג'וסי לופטה

ז'ואקים מנואל וולו לופטה (בפורטוגזית: Joaquim Manuel Welo Lupeta; נולד ב-24 במרץ 1993) הוא כדורגלן פורטוגזי ממוצא קונגולזי המשחק בעמדת החלוץ בבוצ'און.

==קריירה==
לופטה התחיל את הקריירה שלו בקבוצת הילדים של לורינהננסה, ממנה הצטרף לפורטו. במאי , עת סיים את גיל הנוער חתם בווידאוטון מליגת העל ההונגרית.

בקיץ שב לפורטוגל וחתם בוויטוריה סטובאל. במשחקו השלישי בקבוצה כבש את שער הבכורה שלו בקריירה, בניצחון 0–2 על נסיונל.

בקיץ חתם בבידווסט ויטס מליגת העל של דרום אפריקה, ובינואר של אותה שנה חתם ביריבתה לליגה, אייאקס קייפטאון.

בינואר שוחרר מקייפטאון וב-25 בפברואר חתם בצליה מליגת העל הסלובנית. ב-24 באוגוסט חתם באולימפיה ליובליאנה לשלוש שנים.

ב-5 בנובמבר 2020 חתם במכבי פתח תקווה. ב-21 בנובמבר ערך את הופעת הבכורה שלו בקבוצה, בתיקו 0-0 נגד הפועל תל אביב.

ביולי חתם בארג'ש פיטשט מליגת העל הרומנית.

ב-15 בספטמבר 2021 חתם בבוטושאן.

ב-28 ביולי 2022 שב לישראל וחתם במכבי קביליו יפו מהליגה הלאומית.

ב-13 ביולי 2023 חתם בבוצ'און מהליגה השנייה בקוריאה הדרומית.

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני פהרוואר
קטגוריה:כדורגלני ויטוריה סטובל
קטגוריה:כדורגלני בידווסט ויטס
קטגוריה:כדורגלני אייאקס קייפטאון
קטגוריה:כדורגלני צליה
קטגוריה:כדורגלני אולימפיה ליובליאנה
קטגוריה:כדורגלני מכבי פתח תקווה
קטגוריה:כדורגלני בוטושאן
קטגוריה:כדורגלני מכבי יפו
קטגוריה:כדורגלנים זרים בישראל
קטגוריה:ספורטאים זרים בהונגריה
קטגוריה:ספורטאים זרים בדרום אפריקה
קטגוריה:ספורטאים זרים בסלובניה
קטגוריה:ספורטאים פורטוגזים בישראל
קטגוריה:ספורטאים זרים ברומניה
קטגוריה:ספורטאים זרים בקוריאה הדרומית
קטגוריה:פורטוגזים שנולדו ב-1993
Lukas Graham (אלבום, 2012)

Lukas Graham (בעברית: לוקאס גרהאם) הוא אלבום הבכורה של להקת הפופ הדנית לוקאס גרהאם, הקרוי על שמה. האלבום יצא לאור ב-26 במרץ 2012 על ידי חברת התקליטים קופנהגן רקורדס. האלבום נכנס במצעד האלבומים הדני והגיע למקום הראשון, בו החזיק 15 שבועות, והגיע למעמד שש פעמים פלטינה. במהדורה המקורית של האלבום יצאו שלושה סינגלים – "Ordinary Things", ו"Criminal Mind"; במהדורה הבינלאומית החדשה נוסף הסינגל .

מספר שירים מאלבום זה הוכנסו גם לאלבום השני של הלהקה, שגם נקרא "Lukas Graham", עבור המהדורה החדשה שלו.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!דנמרק (IFPI Denmark)<ref></ref>
|פלטינה 7×
|140,000<small></small>
|-
!הולנד (NVPI)<ref></ref>
|זהב
|25,000^
|-
| colspan="3" |^ <small>משלוחים בלבד</small><small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!דנמרק
|26 במרץ 2012
|הורדה דיגיטלית • תקליטורתקליט
|קופנהגן רקורדס
|}

==קישורים חיצוניים==

== הערות שוליים ==

קטגוריה:אלבומי בכורה מ-2012
קטגוריה:אלבומי לוקאס גרהאם
קטגוריה:אלבומים שהגיעו למקום הראשון במצעד האלבומים הדני
סונאטה לפסנתר מס' 1 של ברהמס

יוהנס ברהמס
הסונאטה לפסנתר מס' 1 בדו מז'ור, אופוס 1 היא סונאטה שכתב יוהנס ברהמס בהמבורג בשנת 1853, והוציא לאור מאוחר יותר באותה השנה. למעשה, חיבר ברהמס את סונאטת הפסנתר מספר 2 שלו תחילה, אך הוא בחר בסונאטה זו כאופוס הראשון שלו, משום שסבר כי היא איכותית יותר. היצירה נשלחה יחד עם הסונאטה השנייה שלו להוצאת המוזיקה ברייטקופף והרטל עם מכתב המלצה מאת רוברט שומאן, שכבר שיבח את ברהמס בהתלהבות, וניכר בה מאמץ להרשים בדרישותיה הטכניות ובאופי הדרמטי שלה. הסונאטה הוקדשה ליוזף יואכים.

לסונאטה ארבעה פרקים:
# "אלגרו"' (ב-דו מז'ור).
# "אנדנטה" (על פי שיר גרמני נושן) (דו מינור, מסתיים ב-דו מז'ור).
# "אלגרו מולטו א קון פוקו – פיו מוסו (מי מינור – דו מז'ור – מי מינור).
# "אלגרו קון פוקו – פרסטו נון טרופו אד אג'יטאטו" (דו מז'ור).

הפרק הראשון הוא בצורת סונאטה קונבנציונלית עם אקספוזיציה חוזרת ונשנית. פתיחת הנושא הראשון דומה לפתיחת סונאטת "המרקלאוויר" של בטהובן. הפרק השני הוא נושא ווריאציות בהשראת השיר "Verstohlen geht der Mond auf". ברהמס אמור היה לכתוב אותו מחדש למקהלת נשים בשנת 1859 (WoO 38/20). הפרק השלישי הוא סקרצו וטריו. הפרק הרביעי הוא רונדו רופף, שהנושא שלו משתנה באופן ניכר בכל חזרה. צורת הרונדו היא ABACACABA בפלינדרום.

== טקסט השיר ==
Verstohlen geht der Mond auf.
Blau, blau Blümelein!
Durch Silberwölkchen führt sein Lauf
Blau, blau Blümelein!
Rosen im Tal
Mädel im Saal
schönste Rosa!

חרש מתגנב הירח
פרח כחול מכחול!
מבעד לענני כסף בוקע,
פרח כחול מכחול!
ורדים בגיא,
עלמות באולם,
ואת, רוזה, הנאוה מכולן!

== לקריאה נוספת ==
"ברהמס ועולמו", פריש, וולטר, 1951-, קרנס, קווין, 1972-, פסטיבל המוזיקה בָּארְד. (מהדורה מתוקנת). פרינסטון: הוצאת אוניברסיטת פרינסטון.

== קישורים חיצוניים ==
<div class="mw-content-ltr">
* 
* 
* 
* 
</div>

קטגוריה:סונאטות
קטגוריה:יצירות לפסנתר
קטגוריה:יצירות מאת ברהמס
סבסטיאן ולאסקס

סבסטיאן ולאסקס (בספרדית: Sebastián Velásquez; נולד ב-11 בפברואר 1991) הוא כדורגלן קולומביאני, המשחק בעמדת הקשר באינדי אילבן.

==קריירה==
ולאסקס נולד במדיין ובגיל צעיר, היגר עם משפחתו לקרוליינה הדרומית, ארצות הברית. בשנת זכה באליפות ארצות הברית לבתי ספר תיכוניים, כאשר שיחק בתיכון גרינוויל, בו למד. לאחר שסיים את לימודיו, שיחק בקבוצת הנוער של SMC פיונירס.

ולאסקס נבחר במקום ה-36 בסופרדראפט ה-MLS בשנת על ידי ריאל סולט לייק. ב-10 במרץ 2012 ערך ולאסקס את הופעת הבכורה המקצועית שלו בקבוצה במשחק הליגה נגד לוס אנג'לס גלאקסי. ב-8 בנובמבר 2013 כבש ולאסקס את שער ה-MLS הראשון שלו בקבוצה בחצי גמר המערב נגד לוס אנג'לס גלאקסי.

בדצמבר חתם ולאסקס בניו יורק סיטי.

ב-15 בינואר 2016 חתם ולאסקס בראיו OKC ובכך הפך לכדורגלן הראשון שחותם בקבוצה, שהוקמה מספר חודשים לפני החתימה.

ב-16 בינואר 2019 חתם ולאסקס בסוואן, מקוריאה הדרומית, וכעבור חתם שנה חזר לארצות הברית וחתם באל פאסו לוקומוטיב.

בשנת חתם במיאמי.

ב-6 באוקטובר 2020 חתם ולאסקס בבני סכנין מליגת העל.

בשנת 2021 חתם באל פאסו לוקמוטיב.

ב-13 ביולי 2022 חתם בהפועל אום אל פאחם.

בינואר חזר לארצות הברית וחתם בממפיס 901 מאליפות הליגה האמריקאית.

==קישורים חיצוניים==

==הערות שוליים==

קטגוריה:כדורגלנים אמריקאים
קטגוריה:כדורגלנים קולומביאנים
קטגוריה:קשרי כדורגל אמריקאים
קטגוריה:קשרי כדורגל קולומביאנים
קטגוריה:קרוליינה הדרומית: כדורגלנים
קטגוריה:כדורגלני בני סכנין
קטגוריה:כדורגלני ניו יורק סיטי
קטגוריה:כדורגלני ריאל מונרכס
קטגוריה:כדורגלני ריאל סולט לייק
קטגוריה:כדורגלני הפועל אום אל-פחם
קטגוריה:כדורגלנים זרים בישראל
קטגוריה:ספורטאים זרים בקוריאה הדרומית
קטגוריה:ספורטאים קולומביאנים בישראל
קטגוריה:ספורטאים אמריקאים בישראל
קטגוריה:מהגרים מקולומביה לארצות הברית
קטגוריה:אמריקאים שנולדו ב-1991
הנרי רושברי

הנרי רושברי (באנגלית: Henry Rushbury; 28 באוקטובר 1889 – 5 ביולי 1968) היה צייר ותחריטאי אנגלי.

== ביוגרפיה ועבודה ==
נולד כבן לפקיד בהרבורן, שהייתה בפאתי בירמינגהם.

הוא למד בעזרת מלגה של רוברט קטרסון סמית' בבית הספר לאמנות בברמינגהאם מגיל שלוש עשרה. הוא עבד כעוזרו של הנרי פיין בעיקר כאמן ויטראז'ים, עד שנת 1912, אז עבר ללונדון, שם חלק חדר עם סטודנט מבירמינגהם, ג'רלד ברוקהרסט.<ref></ref>

רושברי היה אמן מלחמה רשמי במהלך מלחמת העולם הראשונה, והשתלם בתחריט והדפס אצל פרנסיס דוד לאחר שלמד זמן קצר אצל הנרי טונקס בבית הספר לאמנות סלייד בשנת 1921.<ref></ref>

הוא נבחר לחבר במועדון האמנות האנגלי החדש בשנת 1917, באגודה המלכותית של ציירים בשנת 1921, באגודה המלכותית לציירים בצבעי מים בשנת 1922 ולהאקדמיה המלכותית בשנת 1936.

בשנת 1940 הוא מונה שוב לאמן מלחמה רשמי עד 1945.<ref>Brain Foss (2007). War paint: Art, War, State and Identity in Britain, 1939–1945. Yale University Press</ref>

בשנת 1943 הבעלים של מספנת פורט גלאזגו, ג'יימס ליתגו, התלונן בפני הוועדה המייעצת של אמני המלחמה, WAAC, על עבודתו של סטנלי ספנסר שתיעד את המספנה בזמן המלחמה. הוועדה המייעצת הזמינה את הנרי רושברי לנסוע לפורט גלאזגו ולייצר כמה תצוגות קונבנציונליות יותר של בניית ספינות עבור ליתגו בעל המספנה.

בשנת 1949 הוא נבחר לראש האקדמיה המלכותית וראש בתי הספר האקדמיים המלכותיים, תפקיד אותו מילא עד 1964. הוא מונה למפקד אביר במסדר הוויקטוריאני המלכותי ב-1964.

ישנה אנדרטה להנרי רושברי בכנסיית סנט ג'יימס, פיקדילי, לונדון.

== גלריה ==
<gallery mode="packed" heights="180">
File:Hoisting a Captured German Mortar, St James' Park Art.IWMART1135.jpg | תצוגת שלל גרמנית
File:Captured German Guns in the Mall, 1918 Art.IWMART1134.jpg | שלל תותחים
File:Shipbuilding, Glasgow Art.IWMARTLD3917.jpg | מספנות גלאזגו
File:The War Refugees' Camp, Earl's Court 1918 Art.IWMART2449.jpg | במחנה פליטים
File:Trafalgar Square, October 1918 - War Savings Campaign- 'feed the Guns' Art.IWMART1132.jpg |כיכר טרפלגר 1918
File:St James' Park - Temporary Government buildings. From the Foreign Office. Art.IWMART1133.jpg | מבני ממשלה זמניים
File:Kensington Palace and Allotments Art.IWMART1127.jpg | ארמון קניזגטון
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:אנגלים שנולדו ב-1889
קטגוריה:בריטים שנפטרו ב-1968
סונאטה לפסנתר מס' 2 של ברהמס

יוהנס ברהמס
סונאטה לפסנתר מס' 2 בפה דיאז מינור, אופוס 2 היא סונאטה של יוהנס ברהמס שנכתבה בהמבורג, גרמניה בשנת 1852, ופורסמה בשנה שלאחריה. למרות היותה יצירתו השנייה שפורסמה, היא למעשה הולחנה לפני הסונאטה לפסנתר מס' 1 במול מז'ור שלו, אך פורסמה מאוחר יותר מכיוון שברהמס הכיר בחשיבותו של פרסום מכונן וחש שהסונאטה ב-דו מז'ור איכותית יותר. היא נשלחה יחד עם הסונאטה הראשונה שלו לברייטקופף והרטל עם מכתב המלצה של רוברט שומאן. שומאן כבר שיבח את ברהמס בהתלהבות, והסונאטה מראה סימני מאמץ להרשים, עם דרישותיה הטכניות ואופייה הדרמטי ביותר. הסונאטה הוקדשה לקלרה שומאן.

לסונאטה ארבעה פרקים:
# אלגרו נון טרופו, מא אנרג'יקו (מהיר, לא יותר מדי, אבל אנרגטי) (פה ♯ מינור).
# אנדנטה קון אספרסיונה, (בקצב הליכה מתון, ברגש) (סי מינור).
# "סקרצו: אלגרו – פוקו פיו מודראטו (מהיר - בקצב מתון יותר. (סי מינור – רה מז'ור –סי מינור).
# "פינאלה: סוסטנוטו - אלגרו נון טרופו - א רובאטו - מולטו סוסטנוטו - (קצב רציף ומתון - מהיר לא יותר מדי, עם רובאטו).
(פה ♯ מינור, מסתיים בפה ♯ מז'ור)

הפרק הראשון בסונאטה הוא כמקובל אלגרו. הפרק השני הוא נושא ווריאציות המבוססות על שיר גרמני "Mir ist leide". כמו הנושא והווריאציות של סונאטת הפסנתר מספר 1, הווריאציות עוברות ממצב מינור למז'ור מקביל. הפרק השלישי הוא הסקרצו וטריו שהנושא הפותח שלו כמעט זהה לזה של הפרק השני. הפינאלה מתחיל בהקדמה קצרה בלה מז'ור, המז'ור היחסי של פה דיאז מינור. הנושא העיקרי של המבוא משמש כנושא הראשון של פרק זה, שהוא בצורת הסונאטה ומכיל תצוגה חוזרת. הקודה של הפינאלה, בסימן פיאניסימו, לביצוע עם הדוושה השמאלית החרישית, חוזרת אל החומר מן המבוא לפרק ומרחיבה אותו.

== קישורים חיצוניים ==
<div class="mw-content-ltr">
* 
* 
</div>

קטגוריה:סונאטות
קטגוריה:יצירות לפסנתר
קטגוריה:יצירות מאת ברהמס
אבן אל-סיד אל-בטליוסי

אבו מחמד עבד אללה אבן מחמד אבן אל-סיד אל-בטליוסי (בערבית: ابن السيد البطليوسي; 1052 – 1127) היה פילוסוף ובלשן מוסלמי מאל-אנדלוס (כיום - ספרד). עבודותיו סייעו בהעברת רעיונות נאו-פלאטוניים הן לאירופה הנוצרית והן למחשבה היהודית ובין היתר השפיע על הקבלה. ספרו תורגם על ידי משה אבן תיבון בשם "ספר העגולות הרעיוניות להחכם הערבי אלבטליוסי".

== תולדות חייו ==
נולד בשנת 444 להג'רה בבדחוס והתחנך כמלומד, בעיקר בבלשנות. כאשר נכבשה עירו על ידי המוראביטון ב-1094 נמלט לטרואל שבטאיפת אלבראקין, שם התמנה ללבלרו של השליט. הוא נאלץ לעבור גם משם ונדד לטולדו, סרגוסה ולבסוף הגיע לוולנסיה. בסרגוסה, לפני שנת 1110 נפגש עם הפילוסוף אבן באג'ה ודן עמו על תפקיד הלוגיקה בדקדוק.

== לקריאה נוספת ==
<div class="mw-content-ltr">
Geoffroy, Marc (2011). "al-Baṭalyūsī, Abū Muḥammad ibn al-Sīd", Henrik Lagerlund (ed.). Encyclopedia of Medieval Philosophy, Springer pp. 149–150.
</div>

== קישורים חיצוניים ==
* [https://referenceworks.brillonline.com/entries/encyclopaedia-of-islam-2/al-batalyawsi-SIM_1279 אבן אל-סיד אל-בטליוסי], באתר אנציקלופדיה האסלאמית
* 

==הערות שוליים==

קטגוריה:פילוסופים מוסלמים
קטגוריה:פילוסופים ערבים
קטגוריה:פילוסופים ספרדים
קטגוריה:פילוסופים של ימי הביניים
קטגוריה:בלשנים ולשונאים
קטגוריה:תור הזהב של האסלאם
קטגוריה:ילידי 1052
קטגוריה:נפטרים ב-1127
הר מאליונה

הר מאליונה (באנגלית: Mount Maglione) הוא הר נמוך בהרי קלארק בארץ מארי בירד, שבאנטארקטיקה.

ההר ממוקם 2 קילומטרים צפונית-מזרחית מהר אקבלו.

גובהו של ההר 1,190 מטרים מעל פני הים; ההר הוא ההר ה-3,667 בגובהו באנטארקטיקה.

== היסטוריה ==
=== גילוי ומיפוי הערך ===

ההר מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1965.

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של לוטננט צ'ארלס ר. מאליונה (Charles R. Maglione), מחיל המילואים של צי ארצות הברית, שהיה נווט במטוס הרקולס LC-130F במהלך מבצע דיפ פריז, בשנת 1968.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9272 רכס מאליונה] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=8848&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס מאליונה] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מאליונה
מאליונה
הר בראון-קופר

הר בראון-קופר או הר ברון-קופר (באנגלית: Mount Browne-Cooper) הוא הר מכוסה קרח בהרי הנסיך צ'ארלס, באדמת מק. רוברטסון שבאנטארקטיקה.

ההר ממוקם 2 קילוטרים דרום-מערבית מהר פורקסט; ההר מתנשא מעל הקצה הדרומי של מדרון בנט.

גובהו של ההר 1,908 מטרים מעל פני הים.

== היסטוריה ==
=== גילוי ומיפוי ההר ===

ההר מופה בהתבס על סקרים על הקרקע ועל תצלומי אוויר שצולמו על ידי משלחת החקר האנטארקטית הלאומית של אוסטרליה, בין השנים 1956–1965.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של פי. ג'יי. בראון-קופר (P.J. Browne-Cooper), שהיה גאופיזיקאי בתחנת וילקס בשנת 1965.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2008 הר בראון-קופר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=1908&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בראון קופר] באתר הגאזט האנטארקטי המשווה SCAR של ממשלת אוסטרליה
* [https://www.geographic.org/geographic_names/antname.php?uni=2008&fid=antgeo_103 תצלום לוויין של אזור הר בראון-קופר]

== הערות שוליים ==

בראון-קופר
רבנית

רַבָּנִית הוא תואר כבוד לאישה המנהיגה, מלמדת או מורה את הציבור ביהדות. לרוב אין הסמכה מסודרת לתפקיד זה, ובניגוד לתפקיד ה"רב", שלו הגדרה מובחנת הנקבעת על ידי הסמכה או מבחני הרבנות הנהוגים כיום, לתפקיד הרבנית אין הגדרה אחת, והוא נקבע לרוב על פי ההתנהלות בפועל או תפיסתה בידי הציבור (למשל, אישה הכותבת פרשנות או מעבירה שיעורים ביהדות, תכוּנֶה רבנית).

התואר "רבנית" משמש פעמים רבות גם לתיאור לרעיית הרב, כמקבילה לתוארו של בעלה הרב, גם אם היא אינה עוסקת בהוראה או בהדרכת הציבור.

== הרבנית כמנהיגה תורנית ==
על אף שהדבר היה נדיר, במהלך הדורות ידועות נשים שהנהיגו מבחינה רוחנית את הציבור. כך למשל דבורה הנביאה שהייתה "שֹׁפְטָה את ישראל", ומכאן שהייתה מנהיגה ציבורית, ולחלק מהדעות גם מורת הלכה.

דמויות בולטות נוספות שתפקדו בדומה למושג "רבנית" של ימינו הן ברוריה התנאית, שהורתה הלכה וכן בענייני מוסר ודרך ההלכה; ואסנת ברזאני, שעמדה בראש ישיבה בכורדיסטן במאה ה-17;.

בשלהי המאה ה-20 החלו במדינת ישראל לקרוא בשם רבנית לנשים אורתודוקסיות, הרבנית מיכל טיקוצ'ינסקי למשל, לא בזכות נישואין עם רב אלא כי הן משמשות בתפקידי הוראת יהדות, תלמוד, הלכה, הנהגת קהילה, ופסיקת הלכה.<ref></ref>

== הרבנית כמנהיגת היהדות הנשית ==
רבניות רבות לאורך הדורות התמקדו בעשייה למען נשים בקהילתן, או הנהגה תורנית של כלל הנשים. כך למשל הרבנית רבקה בת מאיר טיקטינר (שנפטרה בפראג בשנת 1605) חיברה ספרים לנשים והעבירה דרשות שהיו מיועדות לנשים; ושרה בת-טובים (שפעלה בראשית המאה ה-18) חיברה ספרי תחינות לנשים, שהיו נפוצים בקרב נשות אשכנז.

== הרבנית כאשת הרב ==
לאורך הדורות הכינוי "רבנית" שימש ברוב הקהילות לתיאור אשת הרב, שבאופן מסורתי פעלה בקרב נשים, לצד הרב. לרוב תפקיד זה היה ייצוגי כמו תפקיד הרב (למשל בשמחות, בניחום אבלים וכדומה), אך גם מעשי – כאשר לעיתים אשת הרב הורתה הלכה לנשים, בעיקר בעניינים אינטימיים. העובדה שאשת רב כמוה כרב עצמו, מבחינת ההתייחסות אליה בכבוד כמנהיגת הקהילה, מקורה כבר בתלמוד: [תרגום חופשי: אשת רב הונא הגיעה לדין בפני רב נחמן. התלבט רב נחמן כיצד לנהוג: אם יקום לכבודה, הצד השני בדין יאבד את הביטחון ולא יוכל לשטוח את טענותיו כראוי, כי הוא רואה שהדיין מכבד אותה; אבל הוא לא יכול שלא לחלוק לה כבוד – הרי "אשת חבר הרי היא כחבר". לבסוף הורה לשמשו להפריח אווז לתוך בית הדין בזמן שאשת רב הונא תיכנס, וכך כשרב נחמן יקום לא יהיה ניכר שזה לכבודה].

רש"י במקום מפרש שהסיפור אירע לאחר פטירת רב הונא, כלומר זוהי הדגשה שהכבוד לאשת הרב כחלק בלתי נפרד מההנהגה התורנית קיים גם כאשר היא בפני עצמה, ולא רק כאשר הרב והרבנית נשואים.

היו רבניות רבות במהלך הדורות שעיקר הנהגתן הייתה כמנהיגות לצד אישיהן רבני הקהילה, ובתרומתן להתפתחות הקהילה, כמו הרבנית מלכה רוקח (נפטרה בשנת 1853), שידועה בתמיכתה בהתפתחותו הרוחנית של אישהּ רבי שלום רוקח, מייסד חסידות בעלז, ובהשתתפותה הפעילה בניהול החסידות ופיתוחה.

==קישורים חיצוניים==

== הערות שוליים ==

*
קטגוריה:נשים ביהדות
קטגוריה:פמיניזם דתי (יהדות)
קטגוריה:תארים ותפקידים יהודיים
קטגוריה:מונחים לנשים
מרתף הבית הלבן

המרתף של הבית הלבן, מעונו הרשמי של נשיא ארצות הברית, המרתף כולל את חדר המצב של הבית הלבן, חנות פרחים של מעצב הפרחים הראשי של הבית הלבן, משרד של רופא השיניים של הבית הלבן, נגרייה ואף אולם כדורת<ref name="WHM Basement"></ref><ref></ref>.
== היסטוריה ==
במהלך מלחמת העולם השנייה הוקם מקלט לעת חירום מתחת לאגף המזרחי, עם השנים הוסב המקלט לבונקר אשר קיבל את השם "מרכז המבצעים הנשיאותי לשעת חירום", הבונקר ככל הנראה מסוגל לעמוד בפני מתקפה של נשק גרעיני על ארצות הברית.

בשנת 1953 הנשיא הרפובליקני, דווייט אייזנהאואר ביצע את שידור הטלוויזיה הראשון בבית הלבן מחדר מיוחד ששכן במרתף<ref name="WHM Basement2"></ref>.

במסגרת שיפוץ נרחב שעבר הבית הלבן במהלך כהונתו של הנשיא הדמוקרטי, הארי טרומן, נבנו במרתף חדרים נוספים בהם מכבסה, חדר לבקרת מעליות, משרפת פסולת ואף חדרי הלבשה<ref></ref>. 

==קישורים חיצוניים==

== הערות שוליים ==

קטגוריה:הבית הלבן: אגפים וחדרים
יחסי איטליה–אסטוניה

שר החוץ האסטוני סוון מיקסר (מימין) נפגש עם מקבילו האיטלקי אנצו מואוורו מילאנזי בטאלין, 2018
יחסי איטליה–אסטוניה הם יחסי החוץ בין הרפובליקה האיטלקית לאסטוניה. שתי המדינות חברות מלאות בנאט"ו ו.

== היסטוריה ==
איטליה הכירה באסטוניה ב-26 בינואר 1921, והייתה אחת המדינות הראשונות שהקימו בה נציגות דיפלומטית. ממשלת איטליה מעולם לא הכירה בכיבוש הסובייטי כלגיטימי, ורומא במהלך כל תקופת הכיבוש נותרה מקלט לפעילים הפוליטיים והתרבותיים. ב-27 באוגוסט 1991 הכירה איטליה בעצמאותה המחודשת של אסטוניה ובספטמבר 1996 הוקמה מחדש שגרירות איטליה באסטוניה. במאי 1997, אסטוניה ואיטליה חתמו על הסכם תרבות, חינוך, מדע וטכנולוגיה שנכנס לתוקף ביוני 2002. זהו הסכם מסגרת כללי שנועד לפתח ולהוציא לפועל פעילויות שיעזרו לשפר את ההבנה ההדדית זו של זו. מורשת תרבותית תוך טיפוח שיתוף פעולה תרבותי, חינוך, מדע וטכנולוגיה בין שתי המדינות.

== יחסים ביטחוניים ==
הסכם לשיתוף פעולה ביטחוני נחתם בשנת 1998 ונכנס לתוקף בפברואר 2001. שיתוף הפעולה הקשור לשמירת שלום היה טוב מאוד, שכן שומרי שלום אסטוניים שירתו יחד עם קרביניירי האיטלקי מנובמבר 1999 עד דצמבר 2006 במסגרת יחידת התמיכה הרב-לאומית של נאט"ו בקוסובו.

== יחסים כלכליים ==
בשנת 2016 נוצרו מגעים עם עמותות מקצועיות רבות והתקשורת עם מוסדות אזוריים וארגונים עסקיים גברה. במהלך השנים האחרונות התקיימו סמינרים וביקורים עסקיים מרובים כדי להחיות את היחסים הכלכליים בין שתי המדינות. השתתפות אסטוניה ב-EXPO 2015 במילאנו הציגה הזדמנות מצוינת לחיזוק הקשרים הכלכליים.

בשנים האחרונות, איטליה הייתה שותפת הסחר ה-14 עד ה-15 של אסטוניה והסחר עם איטליה היווה כ-1,8% מסך המסחר באסטוניה. היצוא האסטוני לאיטליה פחת בהדרגה וכיום הוא עומד על פחות מ-1% מסך היצוא של המדינה. היבוא מאיטליה גדל מעט. מכונות וציוד הם הפריטים העיקריים הן בייצוא והן בייבוא. בתחם הייצוא, מדובר בעיקר בטלפונים, רכיבים אלקטרוניים, מנועים חשמליים וגנרטורים ושנאים וכן התקני אותות חזותיים. יצוא בולט אחר כולל עיסת נייר וקרטון, עצי הסקה, דלקים מוצקים, עץ צפוף, פורניר ועץ צדודית בנוסף למוצרי גבינה ודגים, מעגלים מודפסים ובתי עץ. מאיטליה, אסטוניה מייבאת ספסלי עבודה, ברזים ומשאבות, חוטי אלומיניום, צינורות ומוצרים של יצרני בגדים איטלקים.

על פי נתוני בנק אסטוניה, בשנת 2016 0.6% מההשקעה הישירה הזרה של אסטוניה הגיעה מאיטליה בסך כולל של 112.7 מיליון אירו. עיקר ההשקעות הופנו לפעילות מקצועית, מדעית וטכנית (41%), נדל"ן (25%) ופעילות פיננסית וביטוחית (10%). ההשקעות הזרות הישירות של אסטוניה באיטליה הסתכמו ב-101.5 מיליון אירו, שהיוו 1,8% מסך ההשקעות במדינות זרות. התחומים העיקריים היו: תעשיית הייצור, פעילויות סחר סיטוני וקמעוני, אירוח והסעדה, נדל"ן ופעילות מקצועית, מדעית וטכנית.

== נציגויות דיפלומטיות ==
* איטליה מחזיקה באסטוניה שגרירות בטאלין.
* אסטוניה מחזיקה באיטליה שגרירות ברומא ו-6 קונסוליות בקליארי, פירנצה, ג'נובה, מילאנו, נאפולי וטורינו.

==קישורים חיצוניים==

* [https://rome.mfa.ee/estonia-and-italy/ יחסי איטליה–אסטוניה], באתר משרד החוץ האיטלקי

== הערות שוליים ==
Dreamin'

"" (בעברית: "חולמת") הוא סינגל שהוקלט על ידי הראפר הצרפתי יוסופה, ביחד עם הזמרת-יוצרת הצרפתייה אינדילה, מתוך אלבומו, Noir Désir.<ref name=":1"></ref> השיר יצא לאור ב-2 באפריל 2012, בהוצאת חברות התקליטים בומאי רקורדס ובליב רקורדס, כסינגל הרביעי מתוך האלבום.<ref name=":1" />

השיר הגיע למקום השמיני במצעד השירים שבוולוניה.<ref></ref>

== רקע וכתיבה ==
השיר נכתב על ידי סקלפוביץ', יוסופה ואינדילה והופק על ידי סקלפוביץ' גם כן.<ref name=":2"></ref> השיר הוא שיר פופ, המשלב בתוכו את סוגת הראפ ובו שרים השניים על כמיהה עמוקה ואמיתית בנוגע ליחסיהם, תוך שאינדילה שרה על הדברים שמערכת היחסים ביניהם מספקת לה ועל הרגשות שלה.<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7.5 מיליון השמעות.<ref name=":1" />

== וידאו קליפ ==
הווידאו קליפ הרשמי של השיר פורסם ב-2 באפריל 2012, בסמוך לצאתו של השיר כסינגל.<ref name=":0"></ref> הקליפ צולם במדבר ובתחילתו ניתן לראות את יוסופה כשהוא עומד על גבעת חול, תוך שבהמשך ניתן לראות גם את אינדילה, מבצעת את השורות שלה בשיר.<ref name=":0" /> קליפ מילים של השיר שהופץ במאי 2012, צבר למעלה ממיליון צפיות.<ref></ref>

נכון לאוקטובר 2020, מונה הצפיות של הקליפ עומד על למעלה מ-40 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|2 באפריל 2012
|תקליטור • הורדה דיגיטלית
|בומאי • בליב
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי אינדילה
קטגוריה:שירים באנגלית
קטגוריה:שירים בצרפתית
קטגוריה:שירים מרובי שפות
קטגוריה:שירים שנכתבו על ידי אינדילה
קטגוריה:שירים על חלומות
תוכנית מאדים של SpaceX

תוכנית מאדים של SpaceX (באנגלית: SpaceX Mars program) היא תוכנית פיתוח שיזם אילון מאסק, בעזרת SpaceX, במטרה להניח את היסודות להתיישבות בת קיימא על מאדים. התוכנית כוללת כלי שיגור לשימוש חוזר מלא, חלליות מאוישות, מכליות אספקת דלק במסלול לווייני, רכבי שיגור/נחיתה מהירי תפנית, וייצור מקומי של דלק רקטי על מאדים באמצעות ניצול משאבים על הכוכב (ISRU). המטרה המרכזית הראשונית של SpaceX הייתה להנחית את בני האדם הראשונים על מאדים עד שנת 2024,<ref name="BBC20170929"></ref><ref name="TechCrunch20170928"></ref> אך באוקטובר 2020 אילון מאסק שינה את ייעוד 2024 למשימה ללא צוות, עם תכנון למשימה מאוישת בהמשך.<ref name="msnOct20"></ref>

מרכיב מתוכנן מרכזי בתוכנית הוא ה-Starship, רכב שיגור חללי רב פעמי לנשיאת מטען כבד במיוחד, הנמצא בפיתוח מאז 2018. כדי לאפשר נשיאת מטען גדול, החללית תיכנס תחילה למסלול כדור הארץ, שם היא צפויה לעבור תדלוק לפני שתצא למאדים. לפי התכנון לאחר הנחיתה על מאדים, החללית תוטען מחדש עם דלקים מתוצרת מקומית כדי לחזור לכדור הארץ. המטען הצפוי שהרכב יוכל לשאת אל מאדים נע בין 100-150 טון.<ref name="Inverse20170925"></ref>

SpaceX מתכוונת לרכז את עיקר משאביה בחלק התחבורתי של פרויקט הקולוניזציה של מאדים, כולל תכנון מפעל דלקים המבוסס על תגובת סבטייה, על מאדים, כדי לסנתז מתאן וחמצן נוזלי עבור מנועי רקטות ממשאב מקומי של פחמן אטמוספירי, וקרח זמין על פני הכוכב. עם זאת, מאסק הצהיר מאז 2016 על תמיכה שלו במערך גדול יותר של יעדי התיישבות ארוכי טווח במאדים, הרבה מעבר למה ש-SpaceX מתכננת לבנות; כל קולוניזציה מוצלחת תערב בסופו של דבר גורמים כלכליים רבים יותר, כולל יזמים פרטיים, חברות וממשלות, כדי להקל על צמיחת הנוכחות האנושית במאדים במשך עשרות שנים רבות.<ref name="ars20160928"></ref><ref name="sn20161010"></ref><ref name="sfi20160927"></ref>

== קישורים חיצוניים ==

* [https://arstechnica.com/science/2016/09/between-a-rocket-and-a-hard-place-elon-musk-to-give-the-speech-of-his-life/ Between a rocket and a hard place: Elon Musk to give the speech of his life], ArsTechnica, September 22, 2016.
* [https://aerospaceengineering.aero/colonization-mars-spacexs-program/ Colonization of Mars - SpaceX's Program] , AerospaceEngineering, October 3, 2016.

== הערות שוליים ==

קטגוריה:תוכנית החלל האמריקאית
קטגוריה:SpaceX
קטגוריה:טיסות חלל פרטיות
קטגוריה:מאדים
קטגוריה:חקר החלל: מיזמים עתידיים
Parle à ta tête

"Parle à ta tête" (באנגלית: "Speak to Your Head", ובעברית: "דבר אל ראשך") הוא סינגל שהוקלט על ידי הזמרת-יוצרת הצרפתייה אינדילה.<ref name=":0"></ref> הוא יצא לאור ב-23 באוגוסט 2019, בהוצאת חברת התקליטים קפיטול רקורדס, כסינגל הראשון שלה מזה חמש שנים.<ref name=":0" />

השיר הגיע למקום השני במצעד השירים שבצרפת.<ref></ref>

== רקע וכתיבה ==
בריאיון דיברה אינדילה על הכנת אלבומה השני והצהירה כי:

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.<ref name=":0" />

== וידאו קליפ ==
הווידאו קליפ הרשמי של השיר פורסם ב-18 בדצמבר 2019.<ref name=":1"></ref> בתחילת הקליפ, ניתן לראות מזוודה מונחת בלובי של מבנה, תוך שבהמשך ניתן לראות את אינדילה יוצאת מתוכה.<ref name=":1" /> הגרסה המקוצרת של הקליפ צברה למעלה מ-7.4 מיליון צפיות.<ref name=":1" /> הגרסה הארוכה שלו פורסמה כבר ב-14 בנובמבר באותה השנה.<ref name=":2"></ref>

נכון לנובמבר 2020, מונה הצפיות של הגרסה הארוכה של הקליפ עומד על למעלה מ-28 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|23 באוגוסט 2019
|הזרמת מוזיקה • הורדה דיגיטלית
|קפיטול
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי אינדילה
קטגוריה:שירים בצרפתית
קטגוריה:שירים שנכתבו על ידי אינדילה
יחסי איטליה–קפריסין

יחסי איטליה–קפריסין הם יחסי החוץ בין הרפובליקה האיטלקית לקפריסין. שתי המדינות חברות מלאות ב.

== היסטוריה ==
בשנת 68 סופחה קפריסין על ידי האימפריה הרומית. בשנת 1489 השתלטה הרפובליקה של ונציה על האי. ונציה השתמשה באי כנקודת מסחר חשובה. בתקופה זו נבנתה החומה הוונציאנית של ניקוסיה. לאורך תקופה זו נחלקה האוכלוסייה בין עילית שלטת קתולית, ורוב העם שהיה יווני-אורתודוקסי. במשך כל התקופה הוונציאנית הייתה קפריסין נתונה להתקפות בלתי פוסקות מצד האימפריה העות'מאנית הצעירה, עד שלבסוף נכבשה בשנת 1571. 20,000 מתושבי ניקוסיה הוצאו להורג, וכל הכנסיות ומבני הציבור נבזזו. בכך בא הקץ לשליטת הקתולים באי.

בשנת 1960 זכתה קפריסין בעצמאות מהאימפריה הבריטית, וזמן קצר לאחר מכן כוננה יחסים דיפלומטיים עם איטליה. שתי המדינות הן חברות מלאות של האיחוד האירופי, מועצת אירופה ואיחוד מדינות הים התיכון.

== נציגויות דיפלומטיות ==
* איטליה מחזיקה בקפריסין שגרירות בניקוסיה ו-2 קונסוליות בלימסול ולרנקה.
* קפריסין מחזיקה באיטליה שגרירות ברומא ו-6 קונסוליות בג'נובה, מילאנו, נאפולי, פרוג'ה ואוגוסטה.

== הערות שוליים ==
אוריה היפ (דמות)

איור משנת 1910 מאת פרנק ריינולדס
אוריה היפ (באנגלית: Uriah Heep) הוא דמות הנבל בספר דייוויד קופרפילד מאת צ'ארלס דיקנס. דמותו מאופיינת בחוסר כנות, צביעות, ענווה מעושה, אובססיביות וחוסר יושר. נוסף על כך, גם דמותו החיצונית מתוארת כאדם נתעב, הוא רזה מאוד, שיערו שמנוני, ידיו מדומות לדגים מתים ותנועותיו דוחות. הלהקה הבריטית אוריה היפ קרויה על שם הדמות.

== דמותו ברומן ==
הפעם הראשונה בה נפגש המספר - דייוויד קופרפילד - עם היפ היא כאשר קופרפילד בן ה-15 בא לקנטרברי לגור עם מר ויקפילד. היפ עבד באותה עת כלבלר במשרד עורכי הדין של ויקפילד. הוא חוזר ומתרפס בפני קופרפילד באומרו "אני כה צנוע" ("I'm ever so humble, I am"), ביטוי השב וחוזר בפיו באובססיביות.

במהלך מסלולי חייהם, הנמשכים במסלולים מקבילים, שבים קופרפילד והיפ ונפגשים. היפ מנסה להצטייר כידידו של קופרפילד ומעריצו וטוען כי קופרפילד הצעיר היה זה, שבשיחת אקראי, נטע בראשו של היפ את הרעיון להיכנס כשותף במשרדו של ויקפילד. בהזדמנות אחרות, טוען היפ באוזניו של קופרפילד שתמיד התחנך לצניעות. הוריו הטיפו לו להרכין את ראשו בפני "הטובים יותר ממנו", כלומר בני מעמד האצולה והג'נטלמנים עד שהדבר היה לו לזרא והוא החליט להתקדם ממעמדו ה"כה צנוע" ולטפס בסולם החברתי.

היפ מנצל את הרגלי השתיינות של ויקפילד ומשתלט על משרדו ועל ביתו. בפרט, הוא מקווה לשאת לאשה את אגנס, בתו של מר ויקפילד וידידתו הטובה של קופרפילד. בנקודה זו הופך היפ לאויבו המר של קופרפילד.

בסופו של דבר מתגלה כי היפ מעל בכספיו של ויקפילד ולקוחותיו, זייף מסמכים ואיגרות חוב וניסה לסחוט את מנהל בית הספר המקומי בגין חוסר נאמנותה כביכול של רעייתו.

פגישתם האחרונה של קופרפילד והיפ מתקיימת כאשר קופרפילד מוזמן לסיור בכלא ומוצא שם את היפ כלוא באחד התאים.

== גילום הדמות בקולנוע ובטלוויזיה ==
את הדמות גילמו בין היתר
* רון מודי - דייוויד קופרפילד (סרט, 1969)
* מרטין ג'רוויס - דייוויד קופרפילד (סדרה, 1974)
* ניקולס לינדהרסט - דייוויד קופרפילד (סרט, 1999)
* בן וישו - ההיסטוריה הפרטית של דייוויד קופרפילד

== קישורים חיצוניים ==
* 
<div class="mw-content-ltr">
* [https://books.google.co.il/books?id=Af6ChENaR9cC&lpg=PP1&dq=who's%20who%20in%20dickens&pg=PA108#v=onepage&q=uriah%20heep&f=false "Who's who in Dickens"], by Donald Hawes p. 108-109
</div>

קטגוריה:דמויות ספרותיות
קטגוריה:צ'ארלס דיקנס
קטגוריה:ספרות אנגלית
ג'רלד ברוקהרסט

ג'רלד ברוקהרסט (באנגלית: Gerald Brockhurst; 31 באוקטובר 1890 – 4 במאי 1978) היה צייר ותחריט אנגלי.<ref></ref>

במהלך שנות השלושים והארבעים של המאה העשרים הוא נודע כצייר פורטרטים, וצייר דמויות מפורסמות כמו מרלן דיטריך והדוכסית מווינדזור. ידוע בעיקר בזכות הדפסים קטנים חרוטים של נשים יפות ואידיאליזציה שלהן - רבות מהן דוגמנו על ידי אשתו הראשונה והשנייה.<ref></ref>

== ביוגרפיה ==
נולד ברובע אדגבסטון בבירמינגהאם ב-31 באוקטובר 1890, בנו של סוחר פחם בשם ארתור ברוקהרסט, עד מהרה הראה כישורי רישום מוקדמים ונכנס לבית הספר לאמנות בברמינגהאם בגיל שתים עשרה.<ref>Anne L. Goodchild, 'Brockhurst, Gerald Leslie (1890–1978)', Oxford Dictionary of National Biography, Oxford University Press, 2004</ref> הוא היה תלמיד בבית הספר המלכותי של האקדמיה בשנת 1907, וזכה במדליית הזהב ובמלגת נסיעה בשנת 1913, מה שאיפשר לו לבקר גם בצרפת וגם באיטליה.

נסיעה זו הובילה אותו ללמידה מקרוב של אמנים מהמאה ה-15 כמו פיירו דלה פרנצ'סקה, בוטיצ'לי ולאונרדו דה וינצ'י, שלעבודתם הייתה השפעה מתמדת עליו. בשנת 1914 הוא התחתן לראשונה עם אשה צרפתייה, אנאיס פולין, ששימשה מודל לרוב תחריטי הנשים הצעירות המוקדמים שלו (במיוחד משנת 1920 עד 1934).

בין השנים 1915–1919 גרו ברוקהרסט ואשתו אנייס באירלנד, שם היו מיודדים עם האמן אוגוסטוס ג'ון וחבורתו.

אף שניסה את כוחו בתחריט בשנת 1914, רק בשנת 1920 החל את דרכו כחרט ברצינות, ובסופו של דבר זכה להצלחה גם בתור יוצר דפוס וגם כצייר דיוקנאות. ברוקהרסט ערך את תערוכתו החשובה הראשונה בשנת 1919, בלונדון, ולאחר שהתקבלה היטב חזר להתגורר בעיר.

בשנת 1921 הוא היה אחד החברים הראשונים בחברה לאמנות גרפית שהוקמה באותה העת, והציג איתם. לאורך שנות השלושים המשיך בקריירה מצליחה כאמן פורטרטים. עם לקוחות בולטים ובהם כוכבי קולנוע מרל אוברון ומרלן דיטריך, כמו גם הדוכסית מווינדזור, שבעלה הזמין את דיוקנה.<ref>"New York Times". 19 June 1939.</ref>

בשנת 1937 נבחר ברוקהרסט לאקדמיה המלכותית והצליח לקבל מחיר של 1,000 גינאות עבור דיוקן. באותה שנה התפרסמו פרטים על יחסיו עם הדוגמנית הצעירה קתלין וודוורד, שאותה כינה את שם דורטי, לאחר שהיא נתנה ראיון ל"סנדיי אקספרס". נישואיו של ברוקהרסט התערערו בעבר, כאשר בשנת 1922 אשתו גילתה את הניאוף שלו עם מרגריט אחותה. היחסים עם קתלין וודוורד הביאו פגעו קשה בנישואיו. באוגוסט 1939 ברוקהרסט ודורטי עברו לארצות הברית, ולבסוף הוא התגרש מאשתו הראשונה בשנת 1940.<ref>Decree nisi against Mr. Gerald Brockhurst, R.A.'". The Times. 12 April 1940. p. 5.</ref>

בניו יורק, ברוקהרסט התפרסם והתעשר בעזרת סדרת דיוקנאות של אנשים מפורסמים, אך תפוקת הדפוס שלו פחתה, במיוחד התחריטים שלו. הוא הפיק כמה ליטוגרפיות בסוף הקריירה שלו (בסביבות 1945). בשנת 1951 הוא נבחר כחבר לאקדמיה הלאומית לעיצוב.

ברוקהרסט ודורטי התיישבו בפרנקלין לייקס, ניו ג'רזי.

ברוקהרסט נפטר שם ב-4 במאי 1978.

== הערות שוליים ==

קטגוריה:ציירים בריטים
קטגוריה:בריטים שנולדו ב-1890
קטגוריה:בריטים שנפטרו ב-1978
אדם הלוז'ק

אדם הלוז'ק (בצ'כית: Adam Hložek; נולד ב-25 ביולי 2002) הוא כדורגלן צ'כי, המשחק בעמדת החלוץ בהופנהיים ובנבחרת צ'כיה.

==קריירה==
הלוז'ק שיחק בילדותו במועדון של עיר ילדותו איבנצ'יצה וכן במועדון הנוער של זברויובקה ברנו. ב-2014 עבר למועדון הנוער של ספרטה פראג.

את הופעת הבכורה שלו בקבוצה הבוגרת רשם בנובמבר 2018 מול קרבינה. במרץ 2019 כבש את שערו הראשון בליגה בניצחון 0–3 על ויקטוריה פלזן. את עונת 2018/2019 סיים עם שלושה כיבושים בליגה ואחד בגביע. בעונת 2019/2020 היה לשחקן הרכב פותח בקבוצה, הוא כבש שבע פעמים ב-34 הופעות ליגה וכן שער אחד בגביע בו זכתה הקבוצה ואחד בליגה האירופית בהפסד 1–2 לטרבזונספור. את עונת 2020/2021 וסיים כמלך השערים של הליגה עם 15 שערים ב-19 הופעות.

ב-2 ביוני 2022 חתם בבאייר לברקוזן על חוזה לחמש עונות.

ב-17 באוגוסט 2024 חתם בהופנהיים.

==קריירה בינלאומית==
הלוז'ק היה חבר בסגל נבחרת צ'כיה לאליפות אירופה בכדורגל עד גיל 17 בשנת 2019, לאחר שכבש שלושה שערים במוקדמות לאליפות. במוקדמות אליפות אירופה בכדורגל עד גיל 21 לשנת 2021 כבש שלושה שערים במוקדמות. את הופעת הבכורה שלו בנבחרת הבוגרת עשה בספטמבר 2020 במשחק מול סלובקיה במסגרת ליגת האומות.

הלוז'ק כבש את שער הבכורה שלו בנבחרת צ'כיה במשחק מול נבחרת בלארוס בתאריך ה-11 באוקטובר 2021 במסגרת טורניר מוקדמות מונדיאל 2022 במשחק שבו ניצחו הצ'כים בתוצאה 2-0.

נכלל בסגל נבחרת צ'כיה לטורניר יורו 2024.

==תארים==
;באייר לברקוזן
* בונדסליגה: 2023/24
* הגביע הגרמני: 2023/24

;אישיים
* מלך השערים בליגת העל הצ'כית: 2020/21
* חלוץ השנה בליגת העל הצ'כית: 2020/21
* שחקן החודש בליגת העל הצ'כית: ספטמבר 2020, מאי 2021

==קישורים חיצוניים==

== הערות שוליים ==

קטגוריה:חלוצי כדורגל צ'כים
קטגוריה:כדורגלני נבחרת צ'כיה
קטגוריה:כדורגלני ספרטה פראג
קטגוריה:כדורגלני הופנהיים
קטגוריה:כדורגלני יורו 2020
קטגוריה:כדורגלני יורו 2024
קטגוריה:כדורגלני באייר לברקוזן
קטגוריה:ספורטאים צ'כים בגרמניה
קטגוריה:צ'כים שנולדו ב-2002
תיאטרון הבית הלבן

[[רונלד רייגן וננסי רייגן צופים בסרט בתיאטרון המשפחתי של הבית הלבן בשנת 1986.]]תיאטרון הבית הלבן הוא בית קולנוע קטן הממוקם באגף המזרחי של הבית הלבן, משכנו של נשיא ארצות הברית ומשמש את הנשיא וכן את משפחתו כבית קולנוע פרטי. במקור מבנה שנועד במיוחד להקרנת סרטים בבית הלבן לא היה קיים והוא נבנה על חשבון חדר ארונות בשיפוץ שנערך ביוזמתו של פרנקלין דלאנו רוזוולט ב-1942<ref name="variety"></ref>, במקום יש כ-42 מושבים.

באופן מסורתי, אולפנים אמריקאים שמרו את סרטיהם למקרה והבית הלבן ירצה עותק שלהם, הקרנת סרט בתיאטרון הבית הלבן נחשבת בעלת ערך רב ואף נעשה בה שימוש לצורך שיווק הסרט<ref name="variety"></ref>.

ג'ימי קרטר היה הנשיא שצפה בהכי הרבה סרטים בבית הלבן, קרטר צפה ב-480 סרטים בבית הקולנוע, הראשון היה המותחן הפוליטי, כל אנשי הנשיא<ref></ref><ref name="variety2"></ref>, הסרט הראשון שראה הנשיא הדמוקרטי, ביל קלינטון בבית הקולנוע היה סרט הדרמה, השמן של לורנצו והסרט האחרון שראה היה שוקולד<ref name="giz"></ref>, מלבד זאת בינואר 2017 פורסם כי הסרט הראשון שהוקרן לאחר שדונלד טראמפ נבחר לנשיאות ארצות הברית היה מוצאים את דורי<ref></ref>.
הנשיא ברק אובמה מארח חיילים ובני משפחותיהם להקרנה של [[גברים בשחור 3 בתיאטרון של הבית הלבן, 25 במאי 2012.]]
מפעיל בית הקולנוע הוא הסדרן הראשי של הבית הלבן .

==קישורים חיצוניים==

== הערות שוליים ==

קטגוריה:הבית הלבן: אגפים וחדרים
קטגוריה:ארצות הברית: תיאטראות
קטגוריה:האגף המזרחי של הבית הלבן
ארוחת האפטאר בבית הלבן

הנשיא [[ברק אובמה בארוחת אפטאר, יוני 2015]]
ארוחת האפטאר בבית הלבן היא קבלת פנים שנתית המתקיימת בבית הלבן על ידי נשיא ארצות הברית והגברת הראשונה לרגל חודש הרמדאן. בדומה לטקס חנוכה בבית הלבן, בארוחת האפטאר מתארחים פוליטיקאים מוסלמים ומנהיגי קהילות מוסלמיות.

תומאס ג'פרסון ערך את ארוחת הערב הראשונה בבית הלבן עם מוסלמי בזמן שאירח את סידי סולימאן מלימלי, שליחו של נציג הממשל האוטונומי בתוניסיה בחסות האימפריה העות'מאנית. הארוחה נערכה ב-9 בדצמבר 1805, במהלך המלחמה הברברית הראשונה<ref></ref>. ג'פרסון התאים את עיתוי הארוחה כך שתיערך אחרי השקיעה וזאת על מנת לשמור על מסורת הרמדאן עליה הקפיד מלימלי.

הנשיא הדמוקרטי ביל קלינטון המשיך במסורת שהתחיל ג'פרסון<ref></ref>, גם הנשיא שלאחר קלינטון, ג'ורג' ווקר בוש, חגג את ארוחת האפטאר ב-2001, ומאז המשיך לקיים את הארוחה מדי שנה בכל שבע שנות כהונתו. גם הנשיא ברק אובמה ציין את הארוחה החל משנתו הראשונה בבית הלבן (2009), וציין אותה מדי שנה עד תום כהונתו<ref></ref>.

בשנת 2017 שבר הנשיא דונלד טראמפ את מסורת הבית הלבן שהתקיימה כמעט 20 שנה בכך שבחר שלא לערוך ארוחת אפטאר. עם זאת, הנשיא טראמפ כן ערך את הארוחה במהלך כהונתו וערך את ארוחת האפטאר הראשונה בתקופת כהונתו בבית הלבן ב-6 ביוני 2018.<ref name="Remarks by President Trump Before White House Iftar Dinner"></ref> גם ב-13 במאי 2019 נערכה ארוחה דומה<ref name="Remarks by President Trump at 2019 White House Iftar Dinner"></ref>.

== ראו גם ==

* טקס חנוכה בבית הלבן
* סדר פסח בבית הלבן

== הערות שוליים ==

אפטאר בבית הלבן
קטגוריה:הבית הלבן
קטגוריה:דפים עם תרגומים שלא נסקרו
קטגוריה:רמדאן
כריסטין בייקר

כריסטין מארי בייקר (באנגלית: Christin Marie Baker) היא מפיקה, במאית ותסריטאית אמריקנית. היא המייסדת והמנכ"לית של "Tello Films".

== ביוגרפיה ==
כריסטין בייקר נולדה בדאנוויל במדינת אינדיאנה וגדלה בנאשוויל שבטנסי.

היא בוגרת אוניברסיטת MT במרפריסבורו עם תואר ראשון בהפקת טלוויזיה. היא למדה גם קורס בקמפוס של אוניברסיטת בנדיקטין בספרינגפילד.

בשנת 2011 התחתנה בייקר עם דב מל, פוליטיקאית אמריקנית משיקגו. השתיים התגרשו בשנת 2014.
בתקופת נישואיהן זו לזו, רשמה בייקר את עצמה בקרדיטים על הפקותיה לפעמים בשם כריסטין בייקר ולפעמים בשם כריסטין מל.

== קריירה ==
בייקר עבדה ב-"Regency Enterprises", גילדת הכותבים האמריקאית וב-"YWCA USA".

=== Tello Films ===
בשנת 2007 ייסדה בייקר את "Tello Films", חברה להפקת והפצת סדרות רשת וסרטים המתמקדים בנשים לסביות. "Tello Films" מעלה את תכניה לאתרה שהוא רשת סטרימינג עצמאית עם מינוי.

== פרסים ==
בייקר זכתה על סרטה "Maybelle" בתואר "הבמאית הטובה ביותר" של פסטיבל הקולנוע ריינדנס בלונדון.

על סדרת הרשת "Riley Parra" הייתה מועמדת לתואר "הבמאית הטובה ביותר" של Indie Series Awards בלוס אנג'לס.

== פילמוגרפיה ==
=== סדרות רשת ===
{| class="wikitable" style="text-align:left"
! סדרה
! ביימה
! הפיקה
! כתבה
! שנה
|-
| McManusLand
|
| 
|
| 2011
|-
| Cowgirl Up
| 
| 
|
| 2011
|-
| Gay Street Therapy
|
| 
| 
| 2013
|-
| The Neighbors
| 
| 
|
| 2013
|-
| Roomies
| 
| 
| 
| 2013
|-
| Nikki & Nora: The N&N Files
|
| 
|
| 2013
|-
| The Pitch Show
|
| 
|
| 2014
|-
| #Hashtag: The Series
| 
| 
|
| 2014–2015
|-
| Plus One
|
| 
|
| 2015
|-
| Maybelle
| 
| 
|
| 2015
|-
| Dana Goldberg Comedy Show
| 
| 
|
| 2016
|-
| Bridget McManus Comedy Special
| 
| 
| 
| 2016
|-
| Dagger Kiss
|
| 
|
| 2016
|-
| Full Out
|
| 
|
| 2016
|-
| secs & EXECS
|
| 
|
| 2017
|-
| Riley Parra
| 
| 
| 
| 2017–2018
|-
| Passage
| 
| 
|
| 2019
|}

=== סרטים ===
{| class="wikitable" style="text-align:left"
! סרט
! ביימה
! הפיקה
! כתבה
! שנה
|-
| Human Potential
| 
| 
|
| 2008
|-
| I Hate Tommy Finch
| 
| 
| 
| 2012
|-
| The Throwaways
|
| 
| 
| 2012
|-
| God Des & She: Never Give Up
| 
| 
|
| 2014
|-
| Rent Controlled
|
| 
|
| 2014
|-
| The List
|
| 
|
| 2016
|-
| Skirtchasers
|
| 
|
| 2016
|-
| Alice & Iza
| 
| 
|
| 2018
|-
| Riley Parra: Better Angels
| 
| 
|
| 2019
|-
| Season of Love
| 
| 
|
| 2019
|}

=== תוכניות אירוח ===
* Happy Wife, Happy Life: Marriage Advice from Happily Married Non-Experts (2019) – ביימה.

== קישורים חיצוניים ==

* [https://www.tellofilms.com/ Tello Films] האתר הרשמי של חברת ההפקה
* [https://weareher.com/a-woman-to-watch-tello-films-christin-mell/ ריאיון אישי עם כריסטין בייקר] באתר HER

קטגוריה:מפיקות טלוויזיה אמריקאיות
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:תסריטאיות טלוויזיה אמריקאיות
קטגוריה:סופרות לסביות אמריקאיות
קטגוריה:מנכ"ליות אמריקאיות
קטגוריה:מנכ"לים אמריקאים
פסאודו-אנגליזציזם

פסאודו-אנגליזציזם (באנגלית: Pseudo-anglicism) הוא מונח המתייחס למילה בשפה אחת שנוצרת מאלמנטים באנגלית ועשויה לכאורה להיראות כמילה תקינה וקיימת בשפה האנגלית, על אף שבפועל המילה אינה קיימת בשפה האנגלית.

לדוגמה, דוברי אנגלית המטיילים בצרפת עשויים להיות מופתעים מכך שמספר מילים אשר נפוצות בשפת היומיום בצרפתית ודומות לאנגלית, לא קיימות כלל בשפה האנגלית – לדוגמה baby-foot או baby-parc.

פסאודו-אנגליזציזם נפוץ בעיקר בשפות שונות ברחבי העולם להן קשר ניכר עם השפה האנגלית.

== דוגמאות ==
=== בשפות רומאניות ===
==== בצרפתית ====
* Baby-parc – לול לתינוקות
* Baby-foot – כדורגל שולחן
* Footing – ריצה
* Night shop – חנות מכולת שפתוחה בשעות המאוחרות של הלילה
* Recordman – שיאן (בספורט)
* Rugbyman – שחקן רוגבי
* Shake-hand – לחיצת יד
* Tennisman – שחקן טניס

==== באיטלקית ====
* Autogrill – אזור שירות בכביש מהיר
* Autostop – עצירת טרמפ
* Beauty farm – ספא
* Block-notes – מחברת

=== בשפות גרמאניות===
==== בגרמנית ====
* Dressman – דוגמן
* Wellfit-Bar – בר המספק מגוון של משקאות בריאים
* Beamer – מקרן וידאו
* Jobticket – כרטיס המעניק נסיעות חופשיות בתחבורה הציבורית אותו מספק המעסיק לעובדיו.
* Handy – טלפון נייד
* Wellness – ספא
* Oldtimer – רכב אספנות
* Tempolimit – הגבלת מהירות (קצר יותר מהאלטרנטיבה בגרמנית – Geschwindigkeitsbegrenzung)

==== בהולנדית ====
* Beamer – מקרן וידאו
* Touringcar – אוטובוס גדול ומאובזר המיועד לנסיעות למרחקים ארוכים יותר, בניגוד לאוטובוסים המיועדים בעיקר לנסיעות בתוך אזור מטרופוליני יחיד

==== בשוודית ====
* After ski – פגישה לשתיית משקאות לאחר סקי
* After work – פגישה לשתיית משקאות לאחר סיום יום העבודה
* Backslick – סגנון שיער בו השיער בעל מראה רטוב ומסורק לאחור
* Yes box – תשובה חיובית
* Freestyle – ווקמן
* Smoking – טוקסידו

==== בדנית ====
* Babylift – עגלת תינוקות
* Cottoncoat – מעיל גשם
* Cowboytoast – כריך עם בשר טחון
* Grillparty – מסיבה עם אוכל על המנגל
* Monkeyclass – מחלקת תיירים
* Speedmarker – טוש
* Timemanager – לוח שנה או מחברת בו רושמים פגישות מתוכננות

=== בשפות סלאביות===
==== בפולנית ====
* Dres – אימונית

==== ברוסית ====
* Dress crossing (Дресс-кроссинг) – החלפת בגדים משומשים
* Clip maker (Клипмейкер) – במאי וידאו קליפים
* Strikeball (Страйкбол) – איירסופט
* Face control (Фейсконтроль) – מונח המתייחס למדיניות הקיימת במיוחד במועדוני לילה יוקרתיים, בתי קזינו, מסעדות ובתי עסק דומים בהם ישנה הקפדה על סינון האנשים שנכנסים לבית העסק על סמך שיקול דעת מהיר של הסדרן בכניסה שמסתמך בעיקר על המראה של הלקוחות הפוטנציאליים.

==== בסרבו-קרואטית ====
* Goalman (Голман) – שוער
* Recorder (Рекордер) – שיאן (בספורט)

=== בשפות אוסטרונזיות===
==== בטאגאלוג ====
* ג'יפני (Jeepney) – אמצעי תחבורה ציבורית בפיליפינים אשר הוא סוג של מונית.

=== בשפות מבודדות ===
==== ביפנית ====
* Salaryman (サラリーマン) – עובד צווארון לבן
* Pokémon (ポ ケ モ ン) – קיצור של Pocket Monster, קרי "מפלצת כיס"

==== בקוריאנית ====
* Overeat (오바이트) – הקאה
* Hand phone (핸드폰) – טלפון סלולרי

== ראו גם ==
* אינגלוז
* תרגום שאילה
* ידידי שקר
* שאילת מילים
* תרגום שומר משמעות וצליל

== קישורים חיצוניים ==
* [http://www.sljfaq.org/afaq/wasei-eigo.html דוגמאות לפסאודו-אנגליזציזם ביפנית]

==הערות שוליים==

קטגוריה:אנגלית
דניאל דימאג'יו

דניאל דימאג'יו (באנגלית: Daniel DiMaggio; נולד ב-30 ביולי 2003) הוא שחקן אמריקאי, המוכר בעיקר בשל תפקידו בתור אוליבר אוטו בסיטקום "אמא אמריקאית" <small>(2021-2016).</small>

== ראשית חייו ==
דימאג'יו נולד לשחקן ולסופר לו דימאג'יו, ולשחקנית לורטה פוקס.<ref name="ABC.com"></ref> בזמנו הפנוי הוא נהנה לגלוש על סקייטבורד,<ref></ref> לרוץ מרתונים<ref></ref> ולשחק בייסבול.<ref></ref>

דניאל השתתף בקמפיין קסם הסיפורים של דיסני<ref></ref> במטרה לעודד ילדים לקרוא.<ref></ref>

== קריירה ==
דימאג'יו התחיל לשחק בפרסומות בגיל 8.<ref></ref> התפקיד הראשון שלו היה בסרט הקצר "גיישו" בשנת 2010. הוא שיחק בתפקיד אורח בסדרת הטלוויזיה "סוכן מחוק" כמייקל ווסטן הצעיר.<ref></ref> הוא גילם את סופרמן הצעיר בסדרה "סופרגירל" בשנת 2016.<ref></ref><ref></ref><ref></ref> בשנת 2017 הוא שיחק בסרט הקולנוע "גבר גבר 2".

בשנת 2016 לוהק דימאג'יו לתפקיד אוליבר אוטו, הבן האמצעי בקומדיית המצבים של ABC, "אמא אמריקאית". הסדרה הוקרנה לראשונה ב-11 באוקטובר 2016.<ref name="ABC.com2"></ref> במסגרת תפקידו כאוליבר אוטו, דימאג'יו למד בלט.<ref></ref> לא הייתה לו הכשרה קודמת בבלט והוא לקח מספר שיעורים בשבוע כדי להיכנס לתפקיד בצורה הטובה ביותר.<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2014
|A Tiger's Tail
|טום מרפי
|
|-
|2015
|Tales of Halloween
|מייקי
|
|-
|2017
|גבר גבר 2
|דאסטי בצעירותו
|
|}

=== טלוויזיה ===
{| class="wikitable unsortable"
! שנה
! סדרה
! תפקיד
! הערות
|-
| 2013
| סוכן מחוק
| מייקל ווסטרן הצעיר
|פרק: "Psychological Warfare"
|-
| rowspan="3" |2014
|Where the Bears Are
|ילד "תעלול או ממתק"
|סדרת רשת; פרק: "Halloween Special"
|-
| משפחה נרדפת
| קורקי
|פרק: "Haunted Secret"
|-
| Divide & Conquer
| קייל האל
|סרט טלוויזיה 
|-
| 2014–2016
| קלארנס
| בריידי
| דיבוב; 4 פרקים
|-
| 2016
| סופרגירל
| קל-אל
|פרק: "For the Girl Who Has Everything"
|-
| 2016–2021
| אמא אמריקאית
| אוליבר אוטו
| תפקיד ראשי (5 עונות); 103 פרקים
|-
| 2016, 2018
| הרעשנים
| ארטי
| דיבוב; 2 פרקים
|-
| 2017, 2018
| ערפדינה
| דמויות שונות 
| דיבוב; 2 פרקים
|-
|2022
|NCIS
|נואה ריכטר
|פרק: "The Brat Pack"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:רקדני בלט אמריקאים
קטגוריה:אמריקאים שנולדו ב-2003
מרגרט וודרו וילסון

מרגרט וודרו וילסון (באנגלית: Margaret Woodrow Wilson; 16 באפריל 1886 – 12 בפברואר 1944) הייתה הבכורה מבין שלוש בנותיהם של נשיא ארצות הברית וודרו וילסון ושל אשתו הראשונה אלן לואיז וילסון, בנוסף לג'סי ואלינור. לאחר מות אמה באוגוסט 1914 שימשה מרגרט כמארחת של הבית הלבן (הגברת הראשונה של ארצות הברית) עד לנישואיו השניים של אביה בדצמבר 1915.

==ראשית חייה==
מרגרט וודרו וילסון (שמה האמצעי היה שם משפחתה של סבתה מצד אביה ושמו האמצעי של אביה שבו הוא היה מוכר יותר מאשר שמו הראשון, תומאס) נולדה בגיינסוויל, ג'ורג'יה. לשני הוריה היו שורשים חזקים בדרום ארצות הברית, ושני סביה היו כמרים פרוטסטנטים. הוריה של מרגרט חיו בצפון ארצות הברית, שם אביה עסק בהוראה, אך אימה לא רצתה שילדיה ייוולדו כיאנקים, ולפיכך היא דאגה לשהות אצל משפחתה בגיינסוויל לקראת הלידות של שתי בנותיה הגדולות. מרגרט למדה בבתי ספר מקומיים, שלעיתים היו קשורים לקולג'ים בהם לימד אביה בשנות נעוריה.

==חייה הבוגרים==
במרץ 1913 הושבע וודרו וילסון כנשיא ארצות הברית. ב-6 באוגוסט 1914 נפטרה רעייתו אלן ממחלת כליות ונקברה בעיר הולדתה רום. על ערש דווי היא ביקשה מבעלה שלא יישאר ערירי ויישא אישה, ואכן, ב-18 בדצמבר 1915 הוא נשא לאישה את אדית בולינג וילסון. במשך הזמן שחלף בין פטירת אמה לבין נישואיו השניים של אביה, שימשה מרגרט כמארחת הרשמית של הבית הלבן, תפקיד שכיום קרוי הגברת הראשונה של ארצות הברית.

וילסון הייתה זמרת והקליטה כמה שירים. ב-1914 הוציאה חברת קולומביה רקורדס את השיר "נערי" (My Laddie) בביצועה.

בצוואתו הוריש הנשיא וילסון לבתו אנונה בסך 2,500 דולר, מעל 37,000 דולר בערכים של 2020. סכום זה שולם לה כל עוד הוא לא עלה על שליש מההכנסה השנתית של אחוזתו וכל עוד מרגרט נותרה רווקה.

ב-1938 נסעה וילסון לאשרם של הגורו סרי אורובינדו שבפונדיצ'רי, הודו, שם היא חיה עד יומה האחרון. היא הייתה חברה וחסידה באשרם ושם ניתן לה השם "ניסתה" (Nistha), שמשמעותו בסנסקריט הוא "מסירות". יחד עם החוקר ג'וזף קמפבל היא ערכה את התרגום האנגלי של יצירתו הקלאסית של ראמאקרישנה "בשורתו של סרי ראמאקרישנה" , שיצא לאור ב-1942 על ידי "מרכז ראמאקרישנה-ויקננדה" שבניו יורק.

מרגרט וודרו וילסון נפטרה מאורמיה בפונדיצ'רי (אז בתחומי הודו הצרפתית), ב-12 בפברואר 1944, בגיל 57, ושם היא נטמנה.

==קישורים חיצוניים==

* [https://www.shapell.org/manuscript/woodrow-wilson-white-house/ מכתב מהנשיא וילסון לבתו], 13 באוגוסט 1915

* 

==הערות שוליים==

קטגוריה:הגברות הראשונות של ארצות הברית
קטגוריה:ילדי נשיאי ארצות הברית
קטגוריה:וודרו וילסון
קטגוריה:זמרות אמריקאיות
קטגוריה:זמרים אמריקאים
קטגוריה:אמניות קולומביה רקורדס
קטגוריה:אמני קולומביה רקורדס
קטגוריה:אמריקאיות שנולדו ב-1886
קטגוריה:אמריקאים שנולדו ב-1886
קטגוריה:אמריקאיות שנפטרו ב-1944
קטגוריה:אמריקאים שנפטרו ב-1944
יחסי איטליה–בלארוס

יחסי איטליה–בלארוס הם יחסי החוץ בין הרפובליקה האיטלקית לבלארוס.

== היסטוריה ==
שתי המדינות כוננו יחסים דיפלומטיים ב-13 באפריל 1992. בנובמבר 1993 פתחה בלארוס קונסוליה כללית ברומא, אשר שודרגה לשגרירות ב-20 במרץ 1996. איטליה פתחה שגרירות במינסק במאי 1992.

== יחסים כלכליים ==
בשנת 2018 הסחר בין שתי המדינות עלה על 800 מיליון אירו. באותה שנה איטליה הפכה לאחת מעשר המדינות המובילות איתן מחזור המסחר הגדול ביותר בבלארוס. על פי שגרירות בלארוס באיטליה, המסחר הבילטרלי הסתכם בשנת 2018 ב-912.7 מיליון דולר, עלייה של 15.2% לעומת 2017.

הייצוא של בלארוס הגיע ל-123.9 מיליון דולר, וגדל ב-26% לעומת השנה שקדמה לה. היבוא של בלארוס המשיך לגדול כדי לשמור על הגירעון המסחרי במדינה. באותה שנה השקיעה איטליה 23.3 מיליון דולר בבלארוס, עלייה של 42.7% לעומת 2017. בבלארוס קיימות 263 חברות במימון איטלקי. מספרן גדל ב-20 חברות בשנת 2018.

== נציגויות דיפלומטיות ==
* איטליה מחזיקה בבלארוס שגרירות במינסק.
* בלארוס מחזיקה באיטליה שגרירות ברומא ו-2 קונסוליות בנאפולי וטורינו.

==קישורים חיצוניים==

== הערות שוליים ==
יחסי איטליה–איסלנד

יחסי איטליה–איסלנד הם יחסי החוץ בין הרפובליקה האיטלקית לאיסלנד.

== היסטוריה ==
שתי המדינות כוננו יחסים דיפלומטיים בשנת 1945, לאחר סיום מלחמת העולם השנייה. כיום, שתי המדינות הן חברות מלאות במועצת אירופה, נאט"ו והארגון לשיתוף פעולה ולפיתוח כלכלי.

== נציגויות דיפלומטיות ==
* איטליה מיוצגת באיסלנד באמצעות שגרירותה באוסלו, נורווגיה, ובנוסף היא מחזיקה קונסוליה ברייקיאוויק.
* איסלנד מיוצגת באיטליה באמצעות שגרירותה בפריז, ובנוסף היא מחזיקה 2 קונסוליות ברומא ומילאנו.

== הערות שוליים ==
יחסי אירלנד–מלזיה

יחסי אירלנד–מלזיה הם יחסי החוץ בין אירלנד ומלזיה.

== סקירה כללית ==
היחסים הדיפלומטיים בין אירלנד ומלזיה כוננו בשנת 1974. שגרירות אירלנד בקואלה לומפור נפתחה בשנת 1995, ושגרירות מלזיה בדבלין נפתחה בשנת 2001. עם זאת, היחסים בין המדינות התקיימו עוד קודם לכן, ומלזים מגיעים לאירלנד ללמוד רפואה במיוחד למעלה מ-70 שנה.

בשנים האחרונות מלזים מגיעים לאירלנד במספרים הולכים וגדלים כדי ללמוד נושאים אחרים כולל חשבונאות, פיננסים, מדע וטכנולוגיה, תוך הכרה באיכות המעולה של מערכת החינוך האירית. מלזים שלמדו באירלנד יכולים להצטרף לאגודת הבוגרים האירית המלזית שיש לה קשרים הדוקים עם השגרירות.

== נציגויות דיפלומטיות ==
* אירלנד מחזיקה במלזיה שגרירות בקואלה לומפור.
* מלזיה מחזיקה באירלנד שגרירות בדבלין.

== קישורים חיצוניים ==

* [https://www.dfa.ie/irish-embassy/malaysia/our-role/irish-relations/ יחסי אירלנד–מלזיה], באתר משרד החוץ האירי

== הערות שוליים ==